Epizoda 10 (Bitange i princeze, sezona 1)

"**Epizoda 10**" deseta je epizoda prve sezone sitcoma *[[Bitange i princeze]]*. Epizoda je premijerno prikazana 17. lipnja 2005. godine na HRT-u 2, a režirao ju je Goran Kulenović prema scenariju koji su napisali Ivan-Goran Vitez i sam Kulenović. Bila je ovo prva epizoda serija koja je službeno imala dva potpisana scenarista.

U ovoj su epizodi Robi i Irena krenuli u potragu za novim poslom te su se, igrom slučaja, odlučili prijaviti za isti posao. Međutim, Robi ostane zarobljen u stanu s Lucijom, dok Irenine pripreme unište maturanti i ekološki aktivisti. Istovremeno, Gazdi u videoteku upada financijska policija i pronalazi hrpu nepravilnosti, što Gazdu dovodi u nezgodan položaj iz kojeg ga izvlači – Erotoman. 
 
## Sinopsis

Na početku epizode, Teo bira zvonjavu na novom mobitelu te se odlučuje za instrumentalnu verziju naslovne pjesme serije. Kazo je impresioniran mobitelom, a Teo mu govori da ga je nabavio "na crno" jer taj model još nije dostupan u Hrvatskoj; Kazo se zainteresira, međutim Teo mu odmah kaže da je takav mobitel preskup za njega, na što se Kazo uvrijedi i preispituje Teovu pravničku etiku. Kada Teo nabroji kakve je sve kriminalce oslobađao, zaključi kako mu kupovanje mobitela "na crno" nije problematično. Teo tada mora na sud, a Kazo odlazi s njim na vlastiti posao; pozdravljaju Robija, koji uskoro izlazi iz svoje sobe s krastavcima na licu. Istovremeno, Irena se sredila za nešto te provjerava s Lucijom izgleda li dobro, što joj ova, naravno, potvrđuje; kasnije ide i na frizuru i nokte. S druge strane, Lucija ne što označava na karti Zagreba, a kada Irena izađe, naglo sakrije kartu. Nakon kratkog razgovora, Irena odlazi, ali prije nego što izađe pita Luciju zašto ne ide na posao; Lucija kaže da je uzela slobodno zbog ispita na fakultetu i otkriva da studira egiptologiju na Hrvatskim studijima, što Irena povjeruje; na izlasku ju upozorava da pazi na bravu na vratima jer je "nekak 'klimava". Robi, s druge strane, pred ogledalom priča sam sa sobom dok se sređuje kada mu na vrata pokuca Lucija koja traži Carevdarsku ulicu; igrom slučaja, Robi zna gdje je jer mu tu živi mama te joj pokuša reći gdje je, ali Lucija ga zove kod sebe u stan da joj pokaže na karti jer se inaće neće snaći. Robi joj bez problema označi ulicu, ali kada pokuša izaći iz stana, brava na vratima se raspadne i Robi ne uspijeva izaći. Kako mu se žuri, traži od Lucije alat da sredi bravu, ali u stanu nema nijedan funkcionalan komad alata i on poludi jer ima razgovor za posao na HRT-u. Lucija mu govori da će ih Irena otključati kada se vrati, ali kada kaže da se Irena neće brzo vratiti, predloži da ju nazovu na mobitel; Robi čeka da Lucija to učini, međutim Lucija odbija zvari Irenu na mobitel da se ne bi izlagala sekundarnom zračenju od mobitela i dobila rak mozga. Robi iznervirano traži broj i odluči sam nazvati Irenu.

Irena je, u međuvremenu, u salonu na frizuri i pedikuri te dosađuje djelatnici s besmislenim pričama. Dok priča, zvoni joj mobitel, međutim ona potuno ignorira taj zvuk i ne javlja se, što Robija dodatno nervira. Lucija tada kaže da i ona ima ključ, međutim to im naizgled nije od pomoći dok Lucija ne kaže da mogu gurnuti ključ pod vrata i nazvati Kazu da ih dođe otključati. Robi se složi s planom, ali odluči zvati Tea jer ne vjeruje Kazi; kada Robi pita Luciju zašto nije na poslu i njemu proda priču o ispitu kao i Ireni. Robi tada moli Tea da dođe, međutim njemu u tom trenutku počinje suđenje i on prekine Robiju. Robi tada zove Kazu, koji upravo planira razvrstati hrpu kazeta kada zazvoni telefon; kada mu kazete padnu, Kazo kaže "Jebi se!", na što ga Robi napadne, misleći da je to rekao njemu, međutim Kazo ne reagira na njegovo ponašanje. Robi mu tada objasni situaciju i Kazo kreće do stana, ali upravo u tom trenutku u videoteku ulaze dvojica muškaraca koji izgledaju službeno i traže Gazdu, želeći uvid u knjige. Kazo misli da traže filmski katalog, međutim tada mu Esad brzinski pokazuje značku, bez da mu dopusti da ju dobro pogleda, i kaže da su njih dvojica iz financijske policije i da žele knjige na uvid.

U stanu, Robi se sve više nervira zbog Kazina nedolaska dok Lucija priča nešto sama sa sobom. Iznenada, ona prizna Robiju da uopće nema ispit; istina je da studira, ali nema ispit. Robi je prilično nezainteresiran za njezinu priču i razloge laganja, na što se Lucija naljuti, dok dobi odluči ponovo zvati Kazu. Kada se Kazo javi, Robi urla na njega i govori mu da ne može doći zbog financije; dolazi Andrija i uzima slušalicu, misleži da je Gazda, međutim Robi izvrijeđa i njega te mu opsuje majku, na što ovaj prekida poziv. Kada Kazo pokuša nazvati Robija, dolazi Esad i presijeca telefonsku liniju. U tom trenutku u videoteku ipada Gazda s teniskim reketom, sav od brašna i piva; ispostavlja se da je u tijeku norijada i da su razuzdani maturanti "napali" Gazdu. Gazda želi pozvati policiju, ali ubrzo otkrije da telefon ne radi; iz ureda tada izlaze Andrija i Esad s nekoliko šteka cigareta i pitaju Gazdu je li on vlasnik, međutim Kazo laže za njega kako bi ga spasio i predstavi ga kao člana iz videoteke tu iz kvarta. Esad tjera Gazdu iz videoteke, međutim Gazda moli da ostane jer ne želi ponovo među maturante; Andrija govori Kazi da zaključa videoteku, a kada se norijada smiri da izbaci "klošara", misleći pritom na Gazdu. Gazda tada shvati da je u pitanju financijska i zaključi da je "najeb'o".

U stanu, Robi pokušava dobiti Kazu te je zbunjen što mu ovaj ne odgovara; ponovo traži broj od Irene, međutim Lucija odbija pričati s njim, što Robija dodatno iznervira. Shvativši o čemu je riječ, pita Luciju zašto mu je lagala i nakon kratkog nagovaranja uspijeva ju natjerati da mu otkrije istinu, iako mora čuvati tajnu: Lucija je zapravo članica radikalnih ekoloških akvista i na današnji dan imaju akciju napada na krznare i ljude koji nose bunde; svaki član dobio je adresu jednog krznara, a Lucijin se nalazi u Carevrdavskoj ulici. Robi se prestraši da će biti sudionik, ali Lucija mu govori da je trenirana da ništa ne otkriva. Nakon toga ponovo poziva Irenu, koja i dalje dosađuje djelatnici u salonu i ne čuje mobitel.

Na sudu, gospodin Labar, koji je pretučen i sav u zavojima, iznosi svoj slučaj pred sudom. Prema njegovoj priči, Teov klijeng ga je naganjao autom, a on se spasio tako što je skočio u jarak. Međutim, Teov klijent je tada došao do njega u jarku i pretukao ga. U tom trenutku Teu zazvoni mobitel, a on se ispriča da mu je novi mobitel i da ne zna isključiti zvuk; Teo mu ljutito odgovara da je na poslu i da na njega zaboravi. Robi tada mora na zahod te govori Luciji da zove Irenu, međutim ona to odbija i govori da će ponovno probati nazvati Kazu. Kazi, s druge strane, Gazda nudi da mu prepiše videoteku na njegovo ime, međutim Kazo nije naivan i odbija Gazdinu ponudu. Tada u videoteku ulazi Erotoman, kojemu se svidi što je Gazda sav u brašnu, iako se on preferira posuti šećerom u prahu. Kazo ga moli da ode i objasni mu situaciju, na što on brzinski zadraži *Ljude u crnoj*; Gazda mu govori da nema više posuđivanja i da će videoteka biti zatvorena, na što Erotoman panično izlazi govoreći da to ne smije dopustiti. Tada iz ureda izlazi Andrija s velikim komadom pršuta i pita Kazu je li njegov pršut; kada Kazo kaže da ga prvi put vidi, Andrija otkrije kako je u uredu još 16 komada pršuta te se iznenadi što je Gazda još tu, međutim Gazda se opet izvlači na maturante.

Natrag u stanu, Robi obavlja veliku nuždu dok Lucija pokušava nazvati Irenu, koja trenutno sređuje nokte i nastavlja dosađivati djelatnici. Ovoga puta, kada u jednom trenutku uzme kratku pauzu od priče, čuje mobitel i pita je li njezin, na što joj djelatnica potvrđuje da jest i da je već ranije zvonio; pita ju želi li da joj ga doda, međutim Irena se odbija javiti sa svježim lakom na rukama i nastavlja dosađivati djevojci. Nakon Irene, Lucija pokuša nazvati Tea, čiji klijent, Paško Grabić, upravo iznosi svoju obranu. Grabić laže da je u vrijeme napada bio kod župnika i dogovarao popravak tornja, ali njegovu priču prekida Teov mobitel i to nekoliko puta. Teo upita Grabića zašto bi Labar tvrdio da ga je on pretukao i natjerao da mu prepiše dio zemljišta, na što Grabić govori da gospodin Labar ima problema s alkoholom i da je on osoba izuzetno blage prirode, odnosno katoliko kojemu je fizička sila strana. Nakon toga, Teov mobitel zazvoni i četvrti put, a Grabič ga uzima i razbije ga pred svima u sudnici.

Kada Robi izlazi iz zahoda, Lucija mu govori da je pokušala, ali da joj se nitko nije javio, međutim Robi nije uznemiren. Naime, dok je bio na zahodu, osmislio je plan: napravit će Molotovljev koktel i baciti ga na vrata kako bi ih otvorio. Kada Lucija sazna za njegov plan, bježi s bocom alkohola u kupaonicu i zaključava se. Kako bi ju natjerao da izađe, Robi apelira na Lucijinu savjest, izmišljajući priču da su ulazna vrata od bukovine i da je to zapravo leš biljke koji treba biti uništen. Lucija mu povjeruje i izađe, međutim uskoro se javi Irena, kojoj Robi iznosi svoj problem; Irena shvati da joj je Robi zatajio da ide na razgovor za posao, isti na koji ona ide pola sata kasnije te mu odbija pomoći. Robi tada traži vatru od Lucije, međutim cure u stanu nemaju ništa zapaljivo tako da Robi odustane i počne piti iz alkohola. Istovremeno, Irena unajmljuje krzno od krznara, ali ju napada ekološki aktivist, koji joj sprejem poprska odjeću, a nakon toga je brašnom "napadnu" maturanti tako da i njoj propadne razgovor za posao.

U videoteci, Andrija i Esad završavaju s popisom Gazdine ilegalne robe koju planiraju zaplijeniti. Andrija govori kako je šteta što Gazde nema jer su njih dvojica razumni "državni službenici", odnosno traže od Gazde reket u iznosu od 5,000€ mjesečno, što je Gazdi previše. U trenutku kada Andrija diktira odluku o zatvaranju, na vratima se pojavljuje Erotoman, odjeven u odijelo i s aktovkom (mada na nogama opet ima kučne papuče), i viče da je iz financijske policije. Gazda ga pokušava otjerati, međutim Andrija i Esad vidno su zbunjeni; kada Erotoman uđe, njih su dvojica nestali i za sobom su ostavili svu Gazdinu robu. Gazda tada shvati da su Andrija i Esad obični reketari i da je Kazo ispao naivan. Erotoman, koji je ispao spasitelj, objašnjava da je sličnu premisu vidio u filmu *Financijska polucija*, što ga je ponukalo na ovaj potez; Gazda mu tada daje šese mjeseci besplatnog iznajmljivanja, a Kazi za kaznu daje šest mjeseci dežuranja vikendima.

U stanu, Robi i Lucija su se napili, a Robi je na rubu suza jer mu ništa ne ide od ruke. Lucija se slaže i pokušava flertovati s njim u pijanom stanju, međutim Robi vodi zaseban monolog. Nešto kasnije, Kazo kuca na njihova ulazna vrata, a ubrzo s posla dolazi Teo, a nakon njega i Irena, koja konačno otvara vrata. U stanu, Lucija i Robi spavaju na kauču.

## Uloge

### Glavne uloge

*René Bitorajac kao Robert Kumerle (Robi), kvartovski dečko koji je u potrazi za stanom
*Mila Elegović Balić kao Irena Grobnik, manekenka u usponu koja je također u potrazi za stanom
*Tarik Filipović kao Teodor Friščić (Teo), odvjetnik čiji se brak raspada i Kaznin prijatelj
*Nataša Dangubić kao Lucija Toć, zbunjena djelatnica u videoteci koja slučajno postaje Irenina cimerica
*Hrvoje Kečkeš kao Kazimir Hrastek (Kazo), filmofil i Teov prijatelj koji odlazi od kuće i tako slučajno postaje Robijev cimer

### Sporedne uloge

* Predrag Vušović Pređo kao Vlasnik videoteke, beskrupulozni vlasnik kvartovske videoteke i Lucijin šef
* Mile Kekin kao Erotoman, erotoman koji posjećuje videoteku

### Gostujuće uloge
* Drago Utješanović kao Andrija
* Emir Hadžihafizbegović kao Esad
* Vid Balog kao Oštećeni
* Stojan Matavulj kao Klijent (Paško Grabić)
* Nino Sorić kao Aktivist		
* Tara Brezinšćak i Ivan Pavlović kao Maturanti		
* Katarina Jerković kao Frizerka i manikerka

## Zanimljivost

Stojan Matavulj u ovoj je epizodi tumačio Klijenta, čije je ime (Paško Grabić) otkriveno tek u četvrtoj sezoni serije. Naime, u epizodi "Crne zvijeri" pojavljuje se lik imena Dinko Grabić, kojeg također tumači Matavulj; u razgovoru između Dinka i Gazde otkriveno je da je Paško Dinkov brat (vjerojatno blizanac) i da je on Gazdin poznanik. Ta je veza vjerojatno uspostavljena naknadno i nije planirana u prvoj sezoni serije. Međutim, problem se stvorio u četvrtoj epizodi druge sezone serije, kada se pojavio drugi lik imena Paško Grabić, a kojega je tumačio Ivan Brkić. Sve do četvrte sezone nije bilo jasno radi li se o istom liku (uz promjenu glumca) ili ne, međutim nakon otkrića iz četvrte sezone, jasno je da je Paško Grabić iz druge sezone, koji je predstavljen kao ugostitelj i Gazdin rođak, drugi lik istog imena. Trenutno nije poznato radi li se ovdje o nenamjernoj pogrešci u scenariju ili je pak namjera autora bila da se oba lika isto zovu. Također, kasnije u seriji pojavio se i lik imena Paško Gabrić, koji je jasno definiran kao samostalni lik, ali je konfuzija stvorena oko činjenice da su Dinka Grabića u četvrtoj sezoni drugi likovi omaškom oslovili s Gabrić, što nije ispravljeno u postprodukciji.

## Napomene

## Vanjske veze
*